
Literárny druh-epika
Literárny žáner-sociálny román
Téma- Osud chudobnejších spoločenských vrstiev a bieda kysuckých dedín.
Miesto a čas deja- Kysuce, 20. storočie 
Charakteristika postáv
Džijano – starý šindliar, otec Márie. Verí na mátohy a diablov. Myslí si, že je prekliaty, a keď vidí, ako Štefan prepláva Kysucu, dúfa, že ho zbaví prekliatia. V Hrubom pľaci je najbohatší – má 2 kozy. Dcéru vychoval sám. Ľúbi ju, ale často je k nej hrubý.
Mária – 18 rokov. Pekné, skromné dievča, ktoré sa zamiluje do Štefana a porodí mu syna Štefana.
Štefan – mladý muž z pľacu nazvaného Potoky. Je členom komunistickej strany. Prenasleduje ho polícia. Jeho cieľom je revolúcia. Zorganizuje hladový pochod. Zatknú ho a odsedí si 10 mesiacov.
Kotek – pracoval v Ostrave vo verejnom dome, ale kvôli tubere musel prestať. Chodí oblečený v mestských šatách. Má 3 dcéry Agnešu, Magdu a Cilku. Ženu nemá rád, ale váži si ju, lebo mu dala deti. Džijano ho volá suchotinár
Vinco – nemá zuby, preto šušle. Je škaredý. Chodí s vrecom po žobraní.
Kvičaľka – neprirodzene vysoká žena. Chodí celá v čiernom a jej susedia si myslia, že je bosorka.
Škandera – hrobár a zvonár. Má 9 detí. Čaká, kedy zomrie richtár, lebo za jeho pohreb má sľúbených 5 korún. Je lakomý.
Kapčoň, Michal Šeliga, Šimon a Juro – Štefanovi kamaráti, členovia komunistickej strany
Obsah
Dielo sa začína opisom prostredia, v ktorom žije hlavná postava Džijano – horné Kysuce. Vidí, ako četník naháňa Štefana. Ten prepláva Kysucu, a tak četníkovi ujde. Džijano ho vezme k sebe domov. Večer pri pálenke dohodnú svadbu Štefana a Márie. Džijano zaspí a mladí sú spolu sami. Ráno Štefana hľadá četník, ale zľakne sa, že od Koteka dostane tuberu a tak ujde. Štefan sľúbi Márii, že za 2 týždne príde a odíde do Potokov.
O pár dní odíde Kotek do práce – do verejného domu. Tam sa priznáva kamarátkam Fane, Bacuľke a Elze, že má tuberu. Elza to požaluje šéfovi, ktorý potom Koteka vyhodí. Dá mu 500 korún a za zoznam žien, ktoré si chcú privyrábať vo verejnom dome, ďalšiu tisícku. Kotek odíde domov.
Po 14-tich dňoch príde Štefan za Máriou, ako sľúbil. Porozpráva im, že na druhý deň sa chystá pochod a odíde.
Ráno chlapi z celých Potokov odchádzajú na pochod. Pri notárskom úrade ich čakajú Škandera a Džijano. Všetci idú do Čadce. Po dlhšom čase zbadajú rozostavané vojsko, obídu ho a po niekoľkých kilometroch narazia na „generála“. Štefan vojakom prikáže, aby zložili zbrane a oni ho poslúchnu. Potom demonštranti vyženú generála kameňmi. Prídu do Čadce. Tam na nich zaútočia žandári z 3 strán. Hlavným cieľom je chytiť Štefana. To sa im aj nakoniec podarí a dajú ho do väzenia. V cele bol s mužom, ktorý zabil svoju ženu (Divá tvár) a s Barnabášom, ktorý do väzenia chodí každý rok v novembri, teraz však prišiel v júli.
Kotek zomiera. Jeho posledným prianím je: „Nech Škandera vykope jamu v samotnom kúte až pod smrekom ... aby po mne aspoň po smrti nik nešliapal.“ Agneške dá 1500 korún a zomrie.
Príde zima. Hladný a unavený Vinco si ľahne na studenú pec a ani sa neprikryje. Sníva sa mu o dobrých ľuďoch, ako mu sypú zemiaky a o Márii, ako spieva. Ráno ho nájdu mŕtveho.
Žandári chcú, aby Štefan pracoval pre nich, ale on nechce. Chcú ho vydierať pomocou Márie, ale Kapčoň sa to dozvie a odvedie ju do Ostravy.
Príde jar, Štefana prepustia z väzenia. Ide za Džijanom. Škandera mu ďakuje za chlieb, pretože od hladového pochodu dostávajú nezamestnaní lístky na chlieb.
Dielo končí slovami Džijana Štefanovi:
„Ja ti ich dám. Obidvoch. Máriu, aj vnuka. Opatruj ich. Vychovaj z nich ... dobrých ľudí ... syn môj ...“ – a tichý plač pridusil jeho slová.
„nech hory vypijú tieto slzy, nech priezračná rieka, čo sa vinie údolím ako vretenica v horúcom lete, odplaví všetko, čo ostalo ešte zo šindliarovho zakliatia. Žiť, žiť možno len s odkliatou dušou ...!“

